**JINA:………………………………………………NAMBARI:……………DARASA:……….**

**MJARABU WA KWANZA**

**KIDATO CHA NNE**

**MUHULA WA KWANZA (2021)**

**MAAGIZO; JIBU MASWALI YOTE KWA NAFASI ULIZOACHIWA**

**UFAHAMU (Alama15)**

Ithibati ya maendeleo ya kiteknolojia nchini Kenya tayari ipo.

Binafsi, nimeshuhudia teknolojia ya juu katika miundo ya simu na kompyuta,mifumo ya malipo ya kidijitali,mawasiliano na matumizi ya roboti yakizidi kurahisisha kazi katika sekta nyingi humu nchini.

Kila mwana uchumi atakubaliana nami kuwa teknolojia ni nguzo muhimu katika kuongeza kiwango cha uzalishaji.

Lakini mbona uzalishaji umepungua katika miongo michache iliyopita,katika kipindi ambapo teknolojia nyingi zilivumbuliwa? Sababu ni nini?

Nikichunguza data katika mataifa mengi ,hasa ya kiafrika,uzalishaji umepungua tangu mwanzo wa karne ishirini na moja(21). Kumekuwa na sababu nyingi zilizochochea kushuka kwa utengenezaji wa bidhaa viwandani.

Sababu si teknolojia zenyewe bali ukosefu wa kueneza teknolojia hizo kufikia kila mwananchi kwa mfano, programu ya “my dawa” ni nzuri lakini ni wakenya wangapi wana uwezo wa kumiliki simuya kisiasa ili kufaidika na huduma zake?

Ili kila mkenya aweze kumudu bei ya simu ya kisasa,basi uchumi wafaa kuimarika kiasi cha kuwa na hela za ziada za kununua vifaa vya kiteknolojia.

Kila mkenya anatambua kuwa ufisadi umelemaza kila sekta ya uchumi wetu,lakini hiki si kikwazo pekee cha teknolojia kukosa kuwafikia wananchi wa matabaka ya chini.

Hali hii pia inasababisha kampuni saba zilizokuwa zimeorodheshwa katika soko la hisa la Nairobi (NSE) kuondolewa kutokana na mapato ya chini licha ya kutumia teknolojia kuimarisha uzalishaji.

Kudorora kwa uzalishaji kunahusiana moja kwa moja na kupanuka kwa pengo la mapato baina ya matabaka mbalimbali ya kiuchumi. Kwa mfano ,kampuni ya Safaricom inapata faida kubwa zaidi kwa sababu teknolojia yake ya M-pesa imeenea kote,huku kampuni pinzani zikiumia.

Hivyo , serikali kupitia mamlaka ya ushindani yafaa kuondoa vikwazo vinavyozua ushindani,na kuweka kanuni zinazozima ukiritimba.

Tukiachia kampuni chache umiliki wa soko husika, tutakuwa tunazuia kufurahia matunda ya teknolojia, hakuna haja ya wagonjwa kukwama mashinani eti kwa sababu hawana simu za kupata huduma za kiafya kidijitali.

Teknolojia haitakuwa na maana iwapo mamilioni ya wakulima hawana uwezo wamiliki simu yenye apu inayowaunganisha na soko la mazao yao pamoja na kuwaelekeza kwa maduka yenye dawa na mbegu za bei nafuu. Tutazidi kuumia iwapo tutaachia Safaricom idhibiti soko la kutuma hela kidijitali.

Sera kuhusu teknolojia nchini zafaa kuboreshwa ili kuvumisha ubunifu na kueneza hadi mashinani.Kuna raha gani kuwa teknolojia nyingi zisizosaidia kukuwa kwa uchumi wetu? Teknolojia isiyoenea itazidi kulemaza uzalishaji tusipochukua hatua.

**Maswali**

a).Yape makala uliyoyasoma anwani mwafaka. (al. 2)

b). Toa sababu za teknolojia kulemaza uzalishaji wa mali. (al. 5)

c) . Kwa mujibu wa makala haya ni nini umuhimu wa teknolojia. (al. 2)

d) .Ni hatua ipi serikali inastahili kuchukua ili kuzuia ukiritimba (al.2)

e).Ni nini msimamo wa mwandishi kuhusu teknolojia (al. 2)

f) .Fafanua msamiati huu kimuktadha (al.2)

Idhibati

Ukiritimba

**MATUMIZI YA LUGHA(Alama25)**

(a)Taja nusu irabu ya midomo. (alama1)

(b)Bainisha kirai husishi

Paka amepanda juu ya mchungwa. (alama1)

(c)Onyesha shamirisho na chagizo

Mama amelimiwa shamba lake na mwanawe kwa jembe ipasavyo. (alama4)

(d)Bainisha silabi iwekwayo shadda. (alama1)

Kiswahili

(e)Eleza maana mbili (alama2)

Tuliitwa na Juma.

(f)Taja aina za **mofimu** hizi. (alama2)

(i)Mama

(ii)Nywa

(g)Changanua kwa mistari

Walitununulia mapera jana asubuhi. (alama4)

(h)Tofautisha maana ya sentensi hii . (alama2)

(i)Kazi **yote** ni muhimu

(ii)Kazi **yoyote** ni muhimu

(i)Tunga sentensi ukitumia **ni** kama . (alama3)

i)Kitenzi

ii)kiwakilishi

iii)kielezi

j)i)Silabi ni nini? (alama2)

ii)Tenga silabi

alitukimbilia

k)Unda sentensi moja yenye sehemu zifuatazo (alama3)

i)kikanushi cha nafsi ya kwanza umoja

ii)wakati ujao

iii)yambwa tendwa

iv)mzizi

iv)kauli ya kutendesha

v)kiishio

**ISIMU JAMII (ALAMA10)**

Samahani mteja wa nambari uliopiga, hapatikani kwa sasa..sorry the mobile subscriber cannot be reached.

i)Taja sajili hii (alama2)

ii)Eleza sifa zinazohusishwa na sajili hii(alama8)